Document ID: 32011R1161

32011R1161
L 296/29
SLUŽBENI LIST EUROPSKE UNIJE
UREDBA KOMISIJE (EU) br. 1161/2011
od 14. studenoga 2011.
o izmjeni Direktive 2002/46/EZ Europskog parlamenta i Vijeća, Uredbe (EZ) br. 1925/2006 Europskog parlamenta i Vijeća i Uredbe Komisije (EZ) br. 953/2009 u pogledu popisa mineralnih tvari koje se mogu dodavati hrani
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2002/46/EZ Europskog parlamenta i Vijeća od 10. lipnja 2002. o približavanju zakona država članica u odnosu na dodatke prehrani (1), a posebno njezin članak 4. stavak 5.,
uzimajući u obzir Uredbu (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (2), a posebno njezin članak 3. stavak 3.,
uzimajući u obzir Direktivu 2009/39/EZ Europskog parlamenta i Vijeća od 6. svibnja 2009. o hrani za posebne prehrambene potrebe (3), a posebno njezin članak 4. stavak 3.,
nakon savjetovanja s Europskom agencijom za sigurnost hrane (EFSA),
budući da:
(1)
U Prilogu II. Direktivi 2002/46/EZ utvrđen je popis vitamina i mineralnih tvari koje se mogu koristiti u proizvodnji dodataka prehrani. Uredbom Komisije (EZ) br. 1170/2009 (4) zamijenjeni su prilozi I. i II. Direktivi 2002/46/EZ. Potrebno je donijeti izmjene popisa danog u okviru Priloga II. Direktivi 2002/46/EZ, kako je izmijenjena tom Uredbom, u skladu sa zahtjevima utvrđenim u članku 4. te Direktive te u skladu s postupkom iz njezinog članka 13. stavka 3.
(2)
U Prilogu II. Uredbi (EZ) br. 1925/2006 utvrđen je popis vitamina i mineralnih tvari koje se mogu dodavati hrani.
(3)
U Prilogu Uredbi Komisije (EZ) br. 953/2009 (5) utvrđen je popis tvari koje se u posebne prehrambene svrhe mogu dodavati hrani za posebne prehrambene potrebe.
(4)
EFSA je ocijenila nove mineralne tvari za uporabu u hrani. Tvari za koje je EFSA dala pozitivno mišljenje treba dodati na popise iz navedenih akata.
(5)
Putem Savjetodavne skupine za prehrambeni lanac i zdravlje životinja i biljaka zatraženo je mišljenje zainteresiranih strana i njihove su primjedbe uzete u obzir.
(6)
Direktivu 2002/46/EZ, Uredbu (EZ) br. 1925/2006 i Uredbu (EZ) br. 953/2009 treba stoga na odgovarajući način izmijeniti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, i ne protive im se niti Europski parlament niti Vijeće,
DONIJELA JE OVU ODLUKU:
Članak 1.
Točka B Priloga II. Direktivi 2002/46/EZ mijenja se kako slijedi:
(a)
sljedeći unosi umeću se nakon unosa „željezo(II)fosfat”:
„feri-amonij fosfat
etilendiamintetraoctena kiselina”;
(b)
sljedeći unosi umeću se nakon unosa „natrijeve soli ortofosforne kiseline”:
„natrijev sulfat
kalijev sulfat”.
Članak 2.
Točka 2 Priloga II. Uredbi (EZ) br. 1925/2006 mijenja se kako slijedi:
(a)
sljedeći unosi umeću se nakon unosa „željezo(II)sulfat”:
„feri-amonij fosfat
etilendiamintetraoctena kiselina”;
(b)
sljedeći unos umeće se nakon unosa „kromov(III)sulfat i njegov heksahidrat”:
„kromov pikolinat”.
Članak 3.
Kategorija 2 (Minerali) Priloga Uredbi (EZ) br. 953/2009 mijenja se kako slijedi:
(a)
sljedeći unosi umeću se nakon unosa „željezo(II)sulfat”:
„feri-amonij fosfat
x
etilendiamintetraoctena kiselina
x”
(b)
sljedeći unos umeće se nakon unosa „kromov(III)sulfat i njegov heksahidrat”:
„kromov pikolinat
x”
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. studenoga 2011.

Labels: 0
1
17